Un amzer a zo bet ma c'helle kudenn ar  brezhoneg tremen hep bezañmerzet gant ar peurvuiañ eus an dud. Un amzer a zo bet hag e oa diseblanted en he c'heñver o'ren dre-holl hag ar fae boutin-tre. Hiziv, n'eo ket evel-se.   Stank, ha stankoc'h-stankañ, e teu da vezañ bemdez ar re a bled ganti. Pep hini, muioc'h pe nebeutoc'h, en deus klevet komz anezhi ha bez' ez eo zoken (pe bez' eo bet) evit kalz ur merk a enebiezh. Peogwir ar c'huzulioù-kumun, ar c'huzulioù-departamant, ar gannaded, ar gelennerien skol-veur  (an Ao. beleg Falc'hun) a gemer preder ganti, ret-mat eo he defe un dalvoudegezh bennak. Ha kement Breizhad c'hoant dezhañ anavezout traoù e amzer, a zo e zlead he studiañ dre vras d'an nebeutañ.